
Evelyn Wever- Úrves 


PROME MINISTER 


PROME MINISTER 


TA 
HOBEN STEPHANIE BOOT 


RICIBI CUADRA DI E 


* dif 
Durante su bishita na e Art & Sience Fair di Maria College 
siman pasa, Prome Minister Evelyn Wever-Croes a admira 
tur e trabounan cu e alumnonan di examenklas a expone. Un 
obra cu a impresiona Prome Minister tawata un cuadra segun 
e tecnica di ‘abstract expressionisme’ cu a wordo pinta door di 
e hoben Stephanie Boot. 


Stephanie, na su turno, diabierna ultimo, como aprecio, hunto 
cu su docentenan a bishita Prome Minister y a entrega esaki 
na Prome Minister. Prome Minister ta admira arte y por nota 
den su oficina diferente arte sea cu el a cumpra y otronan cu 
ta obsekio di ciudadanonan y en especial muchanan. Tambe, 


Prome Minister tin su propio coleccion di pintura cu e ta haci 
den su tempo liber pa relaha di e trabounan pisa di tur dia. 


Prome Minister ta gradici Stephanie y su docentenan pa e gesto 
aki di entrega di un bunita cuadra y a expresa cu e cuadra aki 
tambe lo haya un special. 

Prome Minister Evelyn Wever-Croes: 
Danki na e Proyecto di EduTech 

Como un di e scolnan ganado di e proyecto di EduTech, a 
entrevista sra. Mirla De Cuba-Tromp cu ta cabesante di Maria 
Goretti College y Ayo Kleuterschool. Sra. De Cuba-Tromp a 
expresa di ta contento cu Maria Goretti a sali un di e scolnan 
ganado di e proyecto di EduTech, permitiendo asina nan scol di 
cumpli cu nan deseo di implementa digitalisacion como parti di 
nan lesnan. E proyecto di Maria Goretti ta "Flip It Press Room" 
pa klas 5, pero lo extende esaki pa klas 6 y despues pa klas 
4. Via e proyecto di EduTech, Maria Goretti College a logra 2 
smartboard y 25 tablets. E scol a pone e diferencia pa asina 
cumpra mas tablets pa tur mucha por haya un. 


Despues di a combersa cu e cabesante sra. De Cuba-Tromp, 
a logra entrevista e dos docentenan di klas 5 cu ta sra. Jaryann 
Geerman y sra. Yahaira Steenen. 


Jaryann Geerman docente klas 5 

Sra Geerman e expresa di ta sumamente orguyoso di por a 
logra, danki na EduTech, un proyecto piloto pa klas 5. El a indica, 
cu lo duna vaknan manera KDN, Ardrijkskunde y Geshiedenis 
riba e smartboard y tabletsnan cu nan a haya. Como docente, 
el a tuma nota cu hopi biaha e muchanan ta siña pa e vaknan 
aki pa por haya un bon punto pa nan proefwerk, pero despues 
ta lubida e contenido di loke nan a siña. Pa e motibo aki, y 
mirando e talento di e muchanan aki pa loke ta materrialnan 
digital, a bin cu e proyecto aki pa haci e lesnan mas interactivo. 
Esaki lo yuda e studiantenan siña miho pa nan proefwerk y 
corda loke nan a siña pa un tempo mas largo. 


Yahaira Steenen docente di klas 5 y Digital expert 

"Si ami a cambia mi mindset, otro tambe por", esaki tabata 
palabranan di Sra Steenen pa loke ta trata e implementacion 
di digitalisacion na Maria Goretti College y Ayo Kleuterschool. 
Segun sra. Steenen, e proceso a cuminsa poco poco, na unda 
e tabata trece su television scol, despues a haci un rifa cu a 
yuda su klas haya 6 tablets. Mirando e avanse di e muchanan, 
su persona a wordo acerca pa e cabesante di scol pa e curso 
digital, y aki ta unda a yega na un plan di digitalisacion pa e 
dos 5de klasnan. E scol a aplica pa e proyecto di EduTech y 
a logra gana, ricibiendo asina, 2 smartboards y 25 tablets. Pa 
completa, e scol a pone fondo pa asina por adkiri mas tablets 
pa cada mucha por tin un. "Esaki sigur ta un logro grandi pa 
e scol, y di gran beneficio pa e muchanan, mirando cu nan 
atencion ta mucho mas riba nan lesnan awor. Nos ta sigur 
cu e manera interactivo aki di duna les, lo yuda e muchanan 
haya cijfersnan mas halto, pa asina por continua nan estudio 
exitosamente”, sra Steenen a expresa. 

Prome Minister Evelyn Wever-Croes: 

"Nos ta conta cu cooperacion di comunidad completo pa combati 
traficacion y contrabanda di hende" 


— — 
“....... 


Diaranson mainta, Prome Minister Evelyn Wever-Croes a 
atende un webinar importante organisa pa Coordinatiecentrum 
Mensenhandel Mensensmokkel Aruba (CMMA) riba e tema di 
contrabanda di persona. E titulo di e webinar aki ta "The role of 
the internet on human trafficking and migrant smuggling”. 


Prome Minister a indica cu ta sumamente importante pa 
señala cu hopi hende, durante e pandemia, a bay over na ta 
mas activo riba internet. Esaki sigur tin su banda positivo, pero 
tambe su banda negativo, mirando cu e ta duna mas espacio 
pa esnan cu kier haci malo por logra haci nan maldad. Manera 
ta conoci, riba medionan social bo ta encontra servicionan legal 
y ilegal, y pa cu esaki ta hopi importante pa cada ciudadano y 
autoridadnan di Aruba ta bon prepara. 


E webinar aki, a conta cu oradornan impresionante, cu a toca 
e tema di traficacion y contrabanda di hende. Prome Minister 
a expresa cu Aruba ta tuma e topico aki hopi na serio y cu 
varios biaha a trece esaki dilanti. Ta di remarca cu danki na 
tur e iniciativanan di CMMA hunto cu Gobierno di Aruba, nos 
a logra haya un evaluacion positivo di autoridadnan mericano. 


Mirando e iniciativanan cu Aruba a tuma pa cu e topico di 
"mensenhandel en mensensmokkel", autoridanan mericano a 
"upgrade" nos pa tier 2. Awor, ta responsabilidad di Gobierno y 
di cada ciudadano pa haci tur esfuerso pa por mantene Aruba 
den e tier aki. 


Tambe, Prome Minister a indica cu e castigonan pa cu e delito 
aki ta severo, y treciendo hendenan Aruba pa traha na un 
manera ilegal of pa forsanan haci cosnan cu ta contra nan 
boluntad, por wordo considera "smokkelen", y pa cu e delito 
aki, tin un castigo di 12 aña. Pa loke ta "mensenhandel", e 
castigo ta te cu 18 aña. Mirando e severidad di e delitonan aki, 
Gobierno ta considerando pa aumenta e castigo. 


"Ta importante, no solamente pa comunidad di Aruba so, sino 
tur pais den region ta altanto cu Aruba ta tuma e topico aki 
hopi na serio, y cu accionnan hopi severo lo wordo tuma pa cu 
esaki. Mi ta gradici CMMA pa organisa e webinar importante 
aki, y pa sigui conscientisa pueblo riba e tema aki. Nos ta conta 
cu cooperacion di comunidad completo pa combati traficacion 
y contrabanda di hende" Prome Minister a termina bisando. 

Gobierno di Aruba 

Amara Moduso 


MINISTER 


En conexion cu Dia di San Juan - Dera Gay 2023: 


MINISTER DI CULTURA XIOMARA MADURO A 
BISHITA ARCO IRIS KLEUTERSCHOOL Y COLEGIO 
FRERE BONIFACIUS PA PROMOVE NOS FIESTA DI 

SAN JUAN - DERA GAY 


Den cuadro di Celebracion Dia di San Juan — Dera Gay dia 
24 di juni proximo Minister di Cultura Xiomara Maduro ta 
bishitando algun scol pa promove e celebracion. Diamars 
mainta e mandatario a bishita Arco Iris Kleuterschool y despues 
Colegio Frere Bonifacius caminda a bishita varios klas. Tabata 
un bunita mainta caminda a conta e muchanan di e fiesta di 
Dia di San Juan — Dera Gay y a splica e muchanan con esaki 
ta wordo celebra, e cosecha, baile, storia y wega di Dia di San 
Juan y tambe pa no cende candela, ya cu esaki ta dañino pa 
nos salud y medio ambiente. 


E muchanan a baila y tambe a haci e wega di grito di gay. A 
invita e muchanan pa participa den e concurso di pintamento 
cu ta den e buki "E cosecha di Juancho" cu a ser reparti na 
tur scol. Ademas a haci un invitacion pa sintonisa e 8 episodio 
di Historia di San Juan — Dera Gay produci pa UNOCA cu ta 
wordo pasa e siman aki di diamars pa diabierna, na Telearuba 
pa 5 or di atardi, Diario TV Canal 48 pa 6 or di atardi y Canal 
22 pa 7 or y mey di anochi. Na final Minister Maduro a gradici 
e docentenan y muchananan pa e bunita recepcion. 

MINISTER DI CULTURA XIOMARA MADURO A 
BISHITA E PROYECTO ESCOLAR “FIESTA DI SAN 


JUAN” NA SANTA ROSA 


E afia aki Departamento di Cultura den colaboracion cu Santa 
Rosa y Brandweer Aruba a prepara un programa special 
educativo pa muchanan di scol preparatorio y basico di 
1ste te cu 3de klas durante e dianan 13 pa 22 di juni 2023. 
Minister di Cultura tabata presente diabierna ultimo na e 
evento cu tumando luga na Santa Rosa na unda e mandatario 
por a presencia cu e muchanan ta ricibi informacion tocante 
plantamento y e tipo di instrumentonan di trabao cu ta ser 


MAIZ 


utilisa pa traha den cunucu. Tambe Brandweer Aruba ta brinda 
información riba diferente puntonan di atencion pa locual ta e 
conscientisacion tocante e mal uzo di cendemento di candela. 
Tambe a muchanan a presencia diferente demostracion di 
baile y weganan tradicional cu ta ser haci den e Fiesta di San 
Juan - Dera Gay. 


E actividad aki ta programa pa 7 dia, na unda tin 3 presentacion 
pa dia cual un averahe di 360 mucha di diferente scol lo 
bishita Santa Rosa y ta haya e presentacion. Alfinal un total di 
alrededor di 2520 mucha lo haya e oportunidad pa experiencia 
e proyecto escolar “Fiesta di San Juan”. 


E mandatario a entrega certificado na e muchanan cu a 
participa den e demostracion di baile di San Juan y a haci uzo 
di e oportunidad pa gradici Departamento di Cultura, Santa 
Rosa, Departamento di Bombero y e agrupacion musical cu 
a duna nan presentacion. Tabata un mainta hopi bunita y 
alabes educativo y asina nos muchanan ta siña conoce mas 
di nos fiesta tradicional di San Juan — Dera Gay, pero tambe e 
proceso di plantacion cu ta parti di e celebracion di San Juan. 

POTRETNAN DI PROJECTO 
ESCOLAR FIESTA DI SAN JUAN 

Minister Dangui Oduber: 


BON REUNION CU VACATION RENTAL 
PROFESSIONALS ARUBA 


Dialuna Minister di Turismo y Salud Publico sr. Dangui Oduber 
a reuni cu Vacation Rental Professionals Aruba (VRPA). Un 
reunion ameno caminda a papia riba e futuro di e Vacation 
Rentals na Aruba y henter e proceso di digitalisacion di 
permisonan den horeca. 


Ultimamente ta tende e topico di vacation rentals basta, e 
topico aki sigur tin e atencion di Minister Dangui Oduber cu ta 
esun encarga pa trece e cambionan necesario. 


Minister Oduber a splica cu ta hopi importante pa bin cu 
regulacionnan pa propietarionan di other accommodation. 
Gobierno ta bay regula esaki a base di otorgamento di 
un permiso di gobierno cu tur e propietarionan di e other 
accommodation mester tin pa por opera. 


Segun e mandatario e reunion aki ta importante como cu e ta 
duna e oportunidad na VRPA pa por a duna nan input. E idea 
ta pa yega na un maneho cu ta practico pa un y tur. Pa crea 
y mantene e igualdad den e condicionnan pa por opera como 
negoshi aki na Aruba y crea e level playing field cu tin mester. 
Tambe pa gobierno haya su fair share. 


ER 
E mandatario a duna di conoce cu ya caba tin accionnan 
concreto cu a wordo determina kiko ta e siguiente pasonan. 
Minister Oduber a splica cu ya caba ta den proceso pa 
privatisacion di e unidad di Dienst Warenkeuring en Hygiene cu 
ta parti di DVG. E idea ta pa e unidad aki bira un sui generis y 
encarga su mes cu henter e proceso di dunamento di permiso 
na e vacation rentals. 


E mandatario a duna di conoce cu den e simannan nos 
dilanti lo bay duna mas informacion tocante e desaroyo di 
e plataforma digital. Riba e plataforma aki e cumunidad lo 
mester pidi cualkier permiso di horeca manera: Hotel, Servicio 
All-inclusive, Koffiehuis, Societeit, Slijterij, Bierhuis, Logement/ 
Air BnB, Restaurant y Ice cream parlor. 


Minister Oduber ta convenci cu na momento cu e proyecto 
aki keda cla, e trabounan lo bay na un manera mas eficiente 
caminda ta bay brinda un mihor servicio na e clientenan di 
Gobierno. Si tur cos cana bon dentro di poco lo bai “live” cu e 
plataforma digital. 

Recientemente, Minister di Ensefiansa y Deporte Endy Croes 
a reuni cu representantenan di Rough Riders, esta Sr. Patrick 
Keteldijk, Sra. Ghislaine Croes, Sra. Sharma Geerman-Croes 
y Sr. Gregory Wouters. Den pasado e team di Rough Riders 
a entrega Gobierno di Aruba un peticion pa un pida tereno pa 
construi nan propio pista di BMX na Savaneta. 


Actualmente, e team di Rough Riders ta practicando na e 
pista di BMX na Jaburibari of Sanicolas. Nan deseo ta pa e 
muchanan cu ta biba pariba di brug por tin un pista di BMX 
den cercania pa practica. Durante e reunion nan a presenta 
nan vision y a splica e trayectoria cu nan a en camina y a trece 
nan peticion dilanti. Minister Endy Croes a compromete cu e 
ta bay evalua e posibilidadnan y dentro di algun siman lo por 
duna un contesta. 


Diaranson 21 Juni 2023 


Recientemente, Minister Endy Croes a reuni cu profesor Earney 
Lasten, yiu di tera residencia na Colombia. Profesor Lasten tin 
un carera y un preparacion hopi amplio e.o. Profesor Lasten 
tin su Master’s Degree di International Management concentra 
den International Marketing cu el a obtene na University of Saint 
Thomas na Minnesota. Tambe, profesor Lasten tin su Master’s 
Degree in Software Design & Development di University of 
Saint Thomas na Minnesota. 


Banda di esaki Sr. Lasten tin su Ph.D. in Education (Hospitality 
Education Track / Hospitality Management) di University of 


1 


preparacion hopi bon. Minister Endy Croes a indica di a hiba 
combersacion den linea grandi di enseñansa y evalua den ki 
funcion profesor Lasten por bin yuda su pais bek, sobretodo 
den cuadro di e Doorlichting Rapport pa mehoracion di 
enseñansa den totalidad. 


Finalisando, Minister Endy Croes a enfatisa cu e tabata un bon 
reunion, unda a comparti hopi idea y vision. Pues, ken sa cu 
pronto profesor Earney Lasten por bin join nos na Aruba pa por 
duna su aporte como yiu di tera den enseñansa. 


En conexion cu e competencia di drifting dia 2 di december proximo 


Diamars atardi, Minister Endy Croes a reuni cu Sr. Edward 
Bremo, Sra. Krystelle Wever y Sr. Jonathan Harsveld di 
Barcadera Nights Foundation. E organisacion ta organisa 
careda di drag race riba e pista di Palo Marga y drifting. 
Barcadera Nights tin planea pa organisa di 2 di december 
proximo un competencia di drifting hunto cu un Pro Driver 
Drifter, kende lo ta pa prome biaha den historia na Aruba. En 
conexion cu e evento aki Barcadera Nights tabata sondea 
diferente luga unda nan por organisa e competencia di drifting. 


Minister Endy Croes a expresa cu Ministerio di Deporte lo 
contribui riba algun peticion cu Barcadera Nights a haci riba 
e.o. un posibel tereno pa organisa e evento aki. E tereno ta 
cay bou otro ministerio, pero mesora Minister Endy Croes a 
haci e prome contactonan. Dentro di poco Minister Endy Croes 
por duna nan un contesta di kico ta e posibilidadnan y lo keda 
den comunicacion estrecho cu Barcadera Nights pa cu esaki. 


Alabes, Minister Endy Croes ta desea Barcadera Nights hopi 
exito cu preparacion y organisacion di e evento. 

MINISTERIO DI ENSENANSA Y MINISTERIO DI HUSTICIA 
Y ASUNTONAN SOCIAL A RICIBI INFORMACION 
ACTUALISA DI INVESTIGACION TOCANTE CALIDAD DI 
BIDA DI E HOBENNAN NA ARUBA 


Recientemente, Minister di Ensefiansa y Deporte Endy Croes 
hunto Minister di Husticia Rocco Tjon y team a reuni cu Sra. 
Paula Kibbelaar, Sr. Gregory Goedgedrag, Sra. Marlene de 
Cuba, Sr. Marvin Odor di Instituto Pedagogico Arubano (IPA). 
Desde afia pasa a conduci un investigacion tocante e calidad 
di bida di e hobennan na Aruba. 


Durante e encuentro aki, a presenta algun resultado cu a 
adkiri di e investigacion caba. Pa e investigacion aki, ya 
a entrevista rond di 2000 alumno di 42 scol di Aruba. Ta 
premira cu e afia aki lo ricibi e resultadonan preliminario di e 
investigacion y comienso di afia 2024 por tin e rapport final. A 
traves di e investigacion aki titula: The Quality of The Aruban 
Youth, Ministerio di Ensefiansa conhuntamente cu Ministerio 
di Husticia y Asuntonan Social por evalua e resultadonan, 
pa asina hunto mehora e maneho den e campo educacional, 
hudicial y social. 

Minister Glenbert Croes ta felicita: 


HOBENNAN DI MUCHILA CREATIVO CU A 
TERMINA NAN CURSO CU EXITO NA EPE 


Den e ultimo 3 simannan Ensefiansa pa Empleo tabatin e 
privilegio di por brinda oportunidad na un grupo di hoben di 
Fundacion Muchila Creativo pa sigui un curso na Ensefiansa 
pa Empleo. 


E Program Manager di Horeca na EPE, sr. Francis Trimon, a 
traha un programa special pa e hobennan aki. Pa 3 siman largo, 
3 biaha pa siman nan a ricibi un introduccion di Hospitalidad 
como tambe di Food & Beverage. Parti di e curiculo dedica 
specialmente na e hobennan aki, a encera instruccion den e 
ramo di hosting y tambe di bartending. 


Den e parti di hosting, a elabora riba e importancia di tin un 
actitud servicial y positivo. E hobennan a fungi den diferente 
funcion (rol) bou di guia di e instructora sra. Samantha Robert. 
Den les di bartending e hobennan aki a haya instruccion di 
entre otro con pa traha un Mocktail (cocktail sin alcohol) te na 
con pa brinda un excelente servicio na cliente — y huespednan. 


E programa aki tabata hopi exitoso y cu hopi orguyo por 
anuncia awe cu tur hoben a logra obtene nan certificado di 


exito na Ensefiansa pa Empleo. 


Nos ta spera cu pronto un biaha mas EPE por haya e 


oportunidad pa acomoda e grupo aki pa nos por sigui ta parti 
di nan desaroyo personal y profesional. 


Danki na e leidsternan di Muchila Creativo pa e confiansa y 
un gran pabien di parti di Minister Glenbert Croes na tur e 
studiante di Muchila Creativo. 


“Mi tin un admiracion enorme pa e hobennan aki cu a pesar 
di tur circumstancia, tin e interes y determinacion pa sigui bay 
dilanti personalmente mediante capacitacion profesional”, 
minister Croes a termina bisando. 

Sra. Sabine De Groot 
COMUNIDAD TA DEMOSTRA HOPI INTERES DEN 
CURSONAN CU ENSENANSA PA EMPLEO TA OFRECE 


E siman aki un delegacion consistiendo di Prome Minister 
Evelyn Wever - Croes, Minister di Labor, Energia y Integracion 
Glenbert Croes, Parlamentarionan y profesionalnan a ricibi un 
tour di e facilidad di Ensefiansa pa Empleo (EPE), pa mira con 
e proyecto ta avansando. Kwartiermaker di EPE sra. Sabine 
de Groot a splica di e avansenan interesante di EPE. 


Segun sra. De Groot, desde cu Ensefiansa pa Empleo (EPE) 
ta bou di guia di Minister Glenbert Croes, e departamento a 
haya oportunidad pa traha cu diferente stakeholder entre otro 
AHATA y Aruba Food & Beverage Association. Esey ta encera 
colaboracion pa haya e posibilidad pa ofrece diferente curso, 
por ehempel Casino Dealer, cual Marriott a sponsor. Ademas 
conhuntamente cu AHATA, ta sondeando e posibilidad pa 
haya un tipo di “quality seal” pa e cursonan cu EPE ta ofrece, 
pa asina por garantisa e calidad di curso aki. 


E cursonan di Ensefiansa pa Empleo ta wordo hopi bon bishita 
anto semper ta ricibi peticion pa duna pueblo mas oportunidad 
pa crece, sifia y construi un mihor futuro. Sra. De Groot a 
informa cu na EPE tin un averahe di entre 6 pa 8 klas cada 
anochi den un temporada di 13 pa 15 siman largo cu mas di 
550 alumno. Despues di periodo di vakantie cu ta bay bin, e 
tanda nobo di cursonan lo cuminsa, brindando oportunidadnan 
nobo na personanan cu ta desea di inscribi. 


Cursonan popular 

Tin algun les cu ta hopi popular na EPE, entre otro vaarbewijs 
cu ta encera teoria y practica, e curso di bartender y waiter 
tambe ta sumamente bon bishita y actualmente tin 3 klas cu 
cada un aproximadamente 25 alumno. Tambe tin interes grandi 
pa e cursonan di idioma y supervisory management. 


Sra. De Groot a splica cu durante e cursonan di bartender y 
waiter, e alumnonan ta rekeri pa haci stage di 96 ora na un 
hotel of restaurant aproba pa EPE, y locual cu ta remarcabel 
ta cu 99% di e cursistanan cu caba cu e stage, ta haya trabou 
na e compania unda nan a core stage. 

Esaki ta ilustra e importancia di e curso y balor agrega cu e 
cursista tin unabes cu e haci un curso cu EPE. 


Ensefiansa pa Empleo ta gradici pa e apoyo 

Dialuna 19 di juni 2023, Ensefiansa pa Empleo tabata tin e 
Croes y Minister Glenbert F. Croes acompaña pa miembronan 
di Parlamento Sres. Alvin Molina y Ricky Hoek. 


Desde 2021 cu Enseñansa pa Empleo ta resorta bou di e 
Minister di Labor, Energia y Integracion, Sr. Glenbert Croes, 


hopi ta e cambionan cu a logra. No solamente a ekipa EPE 
cu tur locual tabatin mester na infrastructura manera mueble, 
computers etc. pero tambe a cuminsa cu e trayecto pa 
reactova Enseñansa pa Empleo cu e fin di ofrece cursonan na 
un tarifa social pa pueblo en general. Cursonan cu contenido, 
importante, relevante y balioso pa capacita e cursista cu e 
conocimento rekeri pa nos mercado laboral. 


Durante e bishita, Minister President Evelyn Wever Croes, 
Minister Glenbert Croes y e parlamentarionan a ricibi un recorido 
splicatorio na unda cu e team di EPE por a mustra proyectonan 
nobo manera e curso y local completamente dedica na Casino 
Dealer y tambe cursonan dedica na hospitailidad manera 
Bartender y Waiter. 


Nos ta hopi agradecido cu EPE por a demostra na Minister 
President, Minister Croes y Parlamentarionan Hoek y Molina 
e cambionan como tambe e plannan pa e futuro di EPE cu ta 
tumando lugar bou di guia di Minister Glenbert Croes. 

Nos ta hopi contento y orguyoso pa ricibi e sosten y apoya den 
e forma di e bishita aki. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


